20 TAHUN LALU HUTAN THAENKAADU 50 KM DARI COIMBATORE
- Abang, tolong pegang. - Berilah.
Hei, lari!
Hati-hati anak-anak, nanti jatuh.
Semua tak dengar cakap.
Tunggu apa lagi? Nanti lambat pula mula.
- Awak buat apa? - Simpan bijian untuk upacara.
Hari dah makin gelap, cepat sikit!
Nah.
Kak, datang ke sini.
Masukkan.
Mana adik? Tak datang kerja hari ini?
Dia baru balik dari pekan.
- Okey, pergi sambung kerja. - Ya.
Kenapa baru makan sekarang?
- Itu bubur sekoi? - Ya.
Nanti ayah kamu pulang, dia bawa balik madu.
Mak campur buah dan madu, kamu makan.
Lepas makan nanti kamu boleh pergi bermain, okey?
Dalam simfoni menghijau nan meriah Warisan kita terus diketengah!
Kami hidup penuh harmoni Ya, rimba ini rumah kami!
Chingala chinga chikka Dedaunan bergeser memukau kami
Hei, mangala manga makka Kehijauan luas tak terperi!
Dingata dinga dikka Jagung siap untuk dituai
Hei, pangaka panga pakka Sukka dah hancurkannya
Wahai Ibu Ratchi. Berkati, selamatkan dan bimbing kami.
Adakah gambaran palsu dalam hati ini Hancur di depan matamu?
Adakah masa akan selesaikan teka-teki ini?
Ketika kesunyian semakin menebal
Adakah larian kencang dalam kegelapan ini Akan terhenti?
Adakah segala misteri
Yang menukar keperitan palsu menjadi realiti
Akan terhapus?
INSPEKTOR RISHI
MASA KINI KAWASAN HUTAN THAENKAADU
Tuan nak buat apa?
Jangan bising.
Kalau gajah-gajah ini panik, kita yang penyek.
Tengok. Itulah sebabnya.
Kalau kita bertenang dan berlembut,
gajah akan jadi jinak dan baik.
Tengok dan belajar.
- Mari kita pergi, doktor. - Okey.
Cepat sikit. Cuba tengok.
Kasihannya. Tentu ia kesakitan.
Serpihan kaca tertusuk agak dalam.
Bodoh. Macam inikah cara buang serpihan botol?
Kita mesti tangkap dan sumbat kaca ini ke dalam dubur mereka.
- Beri saya pembalut luka. - Ini dia.
Terima kasih.
Abang.
Kita mesti kerah orang kita untuk bersihkan kawasan ini esok.
Kita perlu bertindak tegas
terhadap penceroboh Hutan Simpan.
Dengan izin Tuhan. Kita buat.
Awak nampak di mana?
Di sini, tuan.
Awak dah buat Laporan Kesalahan Awal?
- Belum lagi, tuan. - Tak guna betul.
Tak tahu kena tulis dalam LKA jika pokok ditebang secara haram?
Saya tulis sekarang, tuan.
Tunggu dulu. Periksa dulu ada tak pokok lain ditebang begini juga.
Baik, tuan.
Ini dah kali ketiga kes ini berlaku minggu ini.
Jahanam.
Kena upah ramai pengawal jaga di sini, tuan.
Macam mana 30 orang pengawal nak jaga hutan sebesar ini?
Saya dah minta Pegawai Hutan Bahagian tambah pengawal.
- Jawapan mereka macam biasalah. - Tuan!
Tuan! Tolong ke sini sekejap!
Tuan, cepat.
Awak nampak hantukah?
BEBERAPA HARI KEMUDIAN
Sumithra sihat walafiat walaupun dia sudah 80-an, bukan?
Dia buat semua kerja sendiri. Macam mana boleh jadi begini?
Itulah yang saya pelik.
Patutnya belum sampai ajal dia.
Tapi lepas saja perempuan itu jejak kaki ke rumah ini,
haru-biru jadinya.
Kasihan betul.
Nampaknya horoskop dia penuh dengan sumpahan.
Ketika dia kahwin, dia tak sedar.
Sebab itulah nenek dia meninggal pada hari yang sama dia kahwin dengan perempuan itu.
Dah nak pergi?
Tak jamu tetamu makan dulu?
Saya lewat pergi kerja. Saya kena pergi.
Dengar cakap mak.
Jangan bawa perempuan itu balik ke rumah ini walau apa pun.
Kamu pilih siapa yang penting.
Mak, ayah atau perempuan yang buat nenek kamu mati.
- Ya. Cakaplah. - Upacara di rumah dah selesai?
Ya.
Dengar kata ada inspektor baru untuk siasat kes Thaenkaadu.
Saya tahu. Saya dengar sendiri semalam.
Baiklah.
Selepas persaraan Inspektor Kanan kita,
saya harap awak dinaikkan pangkat untuk ganti dia.
Apa yang mereka fikir?
Mereka fikir saya tak boleh siasat?
Saya tak mampu?
Kenapa hantar wakil dari Chennai?
Nampaknya satu dunia menentang saya.
Okeylah, letak dulu. Jumpa di balai.
Tak. Dia tak singgah di balai.
Dia terus ke tempat kejadian di Thaenkaadu.
Dia minta kita berdua ke sana.
Ya. Mereka dah sampai.
Saya hubungi lepas tunjuk kawasan. Tamat.
Okey. Tamat.
- Tuan ke depan. - Punitha, awak ada di sana?
Ya, tuan. Saya tunggu di sini.
- Kami dalam perjalanan. - Baik.
Tuan.
- Saya Ayyanar. Dia Chitra. - Tuan.
Kamu berdua wakil bahagian yang datang ke sini tempoh hari?
Ya, tuan.
Apa pemerhatian kamu?
Semua ada dalam fail ini, tuan.
Saya dah tengok laporan.
Saya dah tengok semua gambar itu.
Boleh kamu berdua ceritakan secara berasingan
apa yang kamu saksikan, kali pertama kamu ke sini?
Awak mula dulu.
- Apa ini, ujiankah? - Ayyanar.
Saya nak beritahu sesuatu tentang saya.
Saya ada cara siasatan yang tersendiri.
Pendekatan saya mungkin luar biasa.
Kaedah saya mungkin tak sesuai dengan awak.
Tapi saya tak kisah.
Kalau saya ambil mana-mana kes, saya akan selesaikan kes itu.
Tapi...
kalau awak tak selesa bekerja dengan saya,
awak boleh pergi sekarang.
Saya tak ambil hati.
Kami ambil laluan ini untuk sampai ke tempat itu.
Ketika itu pasukan forensik sudah ada.
Jurugambar ambil gambar dari tempat tuan berdiri sekarang.
Mayat Robert tergantung dari pokok itu, tersekat dalam sarang lelabah.
Kata orang beratus serangga bina sarang ini,
tapi tiada satu pun serangga pada mayat mahupun di sarang itu.
Biasanya, apabila serangga buat sarang, ia digunakan untuk tujuan pembiakan.
Pelik apabila ada sarang, tetapi langsung tiada serangga atau telur.
Pemerhatian pada mayat Robert menunjukkan
tak mungkin dia panjat pokok itu sendiri.
Aturan anggota badannya menunjukkan bahawa ia telah sengaja disusun begitu.
Maksudnya, ada orang letak dia di sini
di hadapan khalayak ramai.
Sebab itu saya rasa ini kes pembunuhan.
- Beritahu pendapat awak. - Baik, tuan.
Beg sandang dan kamera Robert telah dijumpai di kawasan berdekatan.
Tiada barang berharga atau wang miliknya yang hilang.
Maksudnya tujuan serangan bukan demi wang atau harta benda.
Saya perasan banyak bunga oleander kuning di sekeliling pokok itu.
Hairannya, tak ada pun pokok oleander berhampiran.
Selepas ditanya, Pengawal Hutan memaklumkan tiada pokok oleander
dalam radius tiga kilometer.
Jadi, logik untuk mengandaikan ada orang telah tabur bunga itu di sekeliling pokok.
Oleander kuning ini mengandungi bahan beracun.
Ia beracun.
Jantung terhenti jika termakan, lalu boleh menyebabkan kematian.
Semua ini tak mungkin kebetulan, tuan.
Maaf kami lambat. Ada mesyuarat mustahak.
Tak apa. Kami dah selesai.
Saya Sathya, Pegawai Lapangan.
Ini Irfan, Pegawai Hutan.
Rishi. Rishi Nandan.
- Punitha, bawa kunci? - Ya, tuan.
- Ikut kami. - Ikut kami.
Tak ada isyarat di sini.
Kenapa tenung dia begitu?
Kenapa dia layan kita acuh tak acuh?
Dia fikir saya akan lari ketakutan?
- Diam. Nanti dia dengar. - Kenapa pula? Biarlah dia dengar.
Dia fikir dengan menakutkan kita, kita akan taat macam hamba.
Strategi begini tak berkesan. Saya dah lawan ramai orang begini.
Saya ada kerja ini sebab usaha keras, bukan sebab ampu sesiapa.
Ayyanar, tolonglah diam. Tak pasal-pasal saya pun kena nanti.
Berapa lama Robert tinggal di sini?
Dia duduk di sini selama dua bulan.
Ada sesiapa melawat dia?
Setahu kami, tak ada, tuan.
Macam mana dia boleh masuk ke hutan tanpa teman?
Kalau ikut peraturan, bukankah Pengawal Hutan sepatutnya ikut sekali?
Jika ada pelancong, pemandu trak atau pelawat memasuki hutan,
memang pengawal ikut sekali.
Kami tak benarkan sesiapa masuk selepas pukul 6:00 petang.
Tapi penduduk setempat masuk saja tanpa dapatkan kebenaran.
Walaupun tahu dilarang ambil gambar pada waktu malam,
Robert tetap masuk.
Walaupun begitu,
pengawal sepatutnya halang dia.
Pengawal Hutan tak nampak apa-apa?
Tentu mereka dengar bunyi.
Tiada pengawal meronda kawasan ketika Robert masuk pada malam itu.
Kami kekurangan pengawal kerana kekangan bajet.
Keutamaan kami adalah untuk melindungi haiwan terancam.
Kami dikehendaki beri perhatian khusus kepada kawasan penting saja.
Tak kisahlah.
Saya perlu siasat semua pengawal berhampiran.
Boleh. Nanti saya aturkan.
Kami pergi dulu. Maklumkan jika perlukan apa-apa lagi.
Terima kasih.
Jumpa lagi, tuan.
Saya perlukan senarai semua orang yang berinteraksi dengan Robert.
Mungkin kamu berdua dah pergi tanya mereka sendiri,
tapi tolong buat sekali lagi.
Tentu ada sesiapa tahu sesuatu.
Sama ada mereka sembunyikan sesuatu daripada kita,
atau mereka takut nak bercakap dengan polis.
Desak mereka. Dapatkan maklumat.
Baik, tuan.
Saya dah kebulur. Kita belum makan tengah hari lagi.
Ya, saya pun dah kebulur.
Lepas selesai buat apa yang dia nak, kita makan di sini.
Abang, kami polis. Ingat kami?
Kami nak tanya tentang Robert.
Nak tanya lagi? Saya dah beritahu semua yang saya tahu, tuan.
Tak apa. Mungkin awak ada terlupa beritahu kami apa-apa tempoh hari.
Mungkin awak baru ingat sekarang, betul tak?
Berapa kerap Robert datang makan di sini?
Dia akan datang lewat pagi sekitar pukul 10:30 pagi.
Biasanya dia bungkus makan tengah hari. Dia akan kembali pukul 8:30 malam.
Awak pernah bercakap dengan dia?
Tak selalu.
Selalunya saya beri salam saja dan dia angguk.
Kemudian dia tanya tentang menu. Itu saja.
Pekerja-pekerja?
Mereka layan dia dengan baik sebab dia beri duit upah banyak.
Dia datang tak pada hari dia mati?
Maksud saya...
pada 5 Oktober?
Dia tak datang pada hari itu.
- Kenapa awak sangat yakin? - Saya dah cerita.
Isteri saya ada janji temu doktor pada hari itu.
Tapi saya tak dapat bawa dia, jadi dia membebel pada saya.
Sebab itulah saya ingat.
Kenapa awak tak dapat bawa dia hari itu?
Sebab pelanggan ramai pada hari itu.
Lagipun, salah seorang pekerja balik awal.
Tak menang tangan saya layan pelanggan.
- Jadi, saya tak ke mana-mana hari itu. - Sekejap.
Awak tak beritahu pun sebelum ini. Siapa yang balik awal?
Si Abdul.
- Ayyanar! - Ya, tuan?
Bawa yang pakai baju kelabu ke sini.
Hei!
Berhenti!
Chitra!
Tak tahu macam mana dia mati.
Saya pernah layan dia beberapa kali. Itu saja.
Jadi kenapa lari?
Sebab saya tak percaya polis.
Polis suka tuduh melulu supaya dapat tutup kes cepat.
Saya tahu apa rancangan kamu.
Kamu akan seksa saya... sampai saya mengaku jenayah yang saya tak buat.
Betul tak?
Ini Robert dengan isteri dan anak-anaknya.
Anak perempuannya 11 tahun, anak lelakinya 6 tahun.
Kenapa tunjuk kepada saya?
Sebab saya perlu beri mereka jawapan.
Saya bertanggungjawab cari kebenaran dan pastikan mereka dapat keadilan.
Saya tak datang ke sini untuk tuduh orang tak bersalah demi tutup kes.
Sekarang, beritahu saya.
Pemilik hotel kata awak balik awal pukul 8:00 malam pada 5 Oktober.
Rakan sekerja awak Saleem juga kata...
pada malam itu, awak bungkus makanan. Untuk siapa?
Saya tak bungkus untuk sesiapa.
Dia... Dia menipu.
Kenapa Saleem nak tipu?
Saya tak tahu. Apa kata tuan tanya sendiri?
Awak ke mana selepas tinggalkan hotel?
Balik ke rumah.
Pukul berapa tiba di rumah?
Saya tak tengok jam.
Tinggal seorang?
Tak.
Saya tinggal dengan ibu bapa dan nenek saya.
Kenapa tuan tanya?
Kami nak tanya mereka pukul berapa awak tiba.
Tuan.
Tolong, tuan. Jangan libatkan keluarga saya dalam kes ini.
Ibu bapa saya tentu terkejut kalau dapat tahu saya disiasat untuk kes bunuh.
Tolong, tuan.
Baiklah, tolong jujur.
Bungkusan itu untuk Robert?
- Ya. - Ceritakan apa yang berlaku.
Saya akan ceritakan. Tapi tentu tuan takkan percaya.
Ceritakan dahulu.
Kami sesama rakan sekerja bergaduh berebut nak layan dia
sebab En. Robert beri upah lumayan.
Saya pelayan kegemaran dia antara semua yang lain.
Suatu hari, dia kata nak ambil gambar burung hantu yang cuma muncul waktu malam.
Dia ajak saya ikut dia pergi ambil gambar.
Dia masuk jauh ke dalam hutan untuk cari burung hantu itu.
Saya jadi takut.
Saya dah cuba larang dia,
saya cakap bahaya kalau kami masuk ke dalam lagi, tapi dia degil.
Tiba-tiba, kami dengar bunyi pelik.
Kami tak dapat pastikan itu bunyi burung atau haiwan apa.
Selepas dengar bunyi itu, En. Robert cuba mengejar.
Selepas itu kami terpisah.
Kemudian saya terdengar bunyi pelik itu lagi.
Apabila dongak...
saya nampak Vanaratchi.
Maaf. Apa awak cakap?
Vanaratchi. Penunggu Hutan.
Yang pakai sari merah dan ada tanduk di kepalanya.
Tuan, memang dia. Saya bersumpah, tuan.
Dengan muka yang bengis,
dia bertenggek di atas dahan.
Saya lari sekuat hati tanpa menoleh ke belakang.
Saya fikir dia pun mungkin dah lari.
Tapi dia jadi mangsa, tuan.
Kathy, boleh turun?
Tempat rondaan kita ditukar ke Jambatan Areekkal.
Saya datang!
Tuan, saya dan Kathy akan tinggalkan menara pemerhati. Tamat.
Maklumkan jika rondaan sudah selesai. Tamat.
Baik, tuan. Tamat.
- Kathy. - Ya?
- Tunggulah. - Kenapa?
Sakit datang bulan?
Kenapa awal? Bukankah tarikh kita sama?
Ya, tapi bulan ini awal seminggu.
Awak ada tuala wanita lebih?
- Beri saya satu. - Sekejap.
Sebab kita tergesa-gesa siang tadi, saya terlupa nak ambil.
Nah.
Tunggu sekejap, saya pergi tukar.
Hei.
Awal lupa bawa botol air.
Terima kasih.
- Hati-hati. - Okey.
Kenapa? Awak dah siap?
Sekejaplah.
Saya tak nak terkena seluar.
Kalau tak, nanti malulah saya depan semua lelaki esok.
Nak malu apanya? Kalau terkena seluar, basuhlah.
Janganlah fikir sangat.
Pegang ini.
Hei.
Kalau sakit sangat, beritahulah. Kita duduk dulu sekejap.
Tak, tak apa. Mari kita pergi.
- Sudahlah, jom. - Okey.
Hei, hati-hati. Ada orang letak jerat di sini!
Selvi.
Tak apa. Sekejap.
Maaf!
Saya akan cari benda berat untuk tahan spring.
Tunggu sekejap.
Kathy, jumpa apa-apa tak?
- Ini bilik kawalan? - Ya.
Pegawai Peronda Kathryn bercakap.
Rakan peronda saya, Selvi cedera.
Kami dua kilometer ke arah utara dari menara pemerhati.
- Tolong hantar bantuan perubatan segera. - Okey, diterima.
Selvi.
Kathy!
Adakah gambaran palsu dalam hati ini Hancur di depan matamu?
Adakah masa akan selesaikan teka-teki ini?
Ketika kesunyian semakin menebal
Adakah larian kencang dalam kegelapan ini Akan terhenti?
Jalan yang terbentang di hadapan Kitaran yang harus diputuskan
Bayang komplot menyelubungi
Patung menari, di mana roh mendiam
Biarkan semangatmu menari dengan riang Dakapilah ia, kau akan bebas
Adakah legenda yang merayau-rayau Membongkar kebenaran
Dan jelmaan misteri Mengakhiri hayatnya?
Terhapus?
Terjemahan sari kata oleh Hazleen Hamdan
Penyelia Kreatif Vincent Lim